
1. Argument
Dinamica societăţii de astăzi implică în mod necesar viziune, prognoză şi diagnoză, astfel încât conceperea riguroasă a Planului de Dezvoltare Instituţională (pe care-l vom denumi în continuare PDI) presupune atingerea performanţei la nivelul Grădiniței „Căsuța din poveste” în perioada 2018 – 2023. Grădinița funcţionează și se dezvoltă prin efortul combinat al structurii de conducere al acesteia, al personalului grădiniței, al copiilor și al părinților, aceștia alcătuind comunitatea educațională. Planul de dezvoltare ne arată direcțiile majore de progres, iar modul de întocmire al acestuia permite consultarea părților interesate și implicarea în asumarea scopurilor, obiectivelor și acțiunilor propuse.
Pentru formularea viziunii și a misiunii, pentru stabilirea țintelor strategice și pentru dezvoltarea culturii organizaționale am luat ca bază principiul calității, prinipiul susţinut atât de rezultatele obținute pînă în prezent cât şi de expectanţele părinţilor şi ale comunităţii locale.
Se vor formula ţintele strategice pentru perioada avută în vedere, astfel încât PDI 2018-2023 să reflecte modificările legislative, cerințele societății actuale și valorile existente.
Documentul de faţă are o importanță deosebită, deoarece concentrează atenția asupra finalităților educației, asigurând întrepătrunderea tuturor domeniilor funcționale ale managementului (curriculum, resurse umane, material-financiare, relații sistemice și comunitare), și menţine coerența strategiei pe termen lung a grădiniței.
PDI al unității este elaborat și fundamentat în strânsă concordanță cu mediul şi condițiile în care își desfășoară activitatea ținându-se cont de factorii care influențează eficiența activității educaționale: creșterea numărului de preșcolari ca urmare a creșterii natalității; schimbările educaționale și manageriale generate de reformele educaționale; politica managerială a grădiniței și a comunității locale.
PDI reprezintă voința comună a personalului didactic, a personalului didactic auxiliar, a personalului administrativ și a comunității (părinți si reprezentanți ai comunităţii locale), elaborarea pornind de la punctele tari şi slabe (analiza SWOT) ale activității educaționale. S-au avut în vedere urmatoarele aspecte: 

elaborarea și punerea în practică a unei oferte educaționale care să
permită pregătirea unitară și coerentă a copiilor de-a lungul celor două niveluri de învățământ preșcolar; ofertă educaţională cu accent pe formarea unui copil educat ,independent ,sociabil ,uşor adaptabil permanentelor tarnsformări şi evoluţii ale societăţii; centrarea managementului resurselor umane pe recrutarea, motivarea şi fidelizarea cadrelor didactice cu rezultate academice deosebite; crearea unui mediu de lucru adecvat cerințelor unei educații moderne; stabilirea de parteneriate și schimburi culturale și implementarea de proiecte în vederea dobândirii de competențe necesare integrării în învățământul primar; profesionalizarea actului managerial; asigurarea unei baze materiale bune pentru desfășurarea procesului instructiv-educativ și gestionarea eficientă a acestuia. Planul de Dezvoltare Instituţională al grădiniţei reprezintă expresia concretă a echilibrului dintre reglementări şi iniţiative.
Acesta:
• Este motivat de concentrarea atenţiei asupra calității finalităţilor educaţiei timpurii (sprijinirea copilului preşcolar în pormarea de deprinderi, aptitudini, atitudini necesare acestuia la intrarea în şcoală şi pe tot parcursul vieţii).
• Asigură o viziune coerentă asupra celor patru domenii funcţionale ale managementului (curriculum, resurse umane, resurse materiale şi financiare, parteneriat cu familia).
• Oferă colectivului grădiniţei posibilitatea participării la schimbare.
• Asigură coerenţa transpunerii strategiei pe termen lung a activităţii grădiniţei.
• Favorizează creşterea încrederii în capacităţile şi forţele proprii.
• Asigură dezvoltarea personală şi profesională.
• Întăreşte parteneriatele din interiorul şi exteriorul grădiniţei, implicând în educaţie mai mulţi factori (familie, comunitate, instituţii educaţionale etc.) şi stimulează dezvoltarea imaginii grădiniţei în întregul ei.

 2.DIN ISTORIA GRADINITEI.  
Instituția de Educație timpurie nr.128 și-a început activitatea în 1963. Clădirea instituției este ajustată cu o capacitate de 75 copii conform proiectului. În grădiniță activează, conform statelor vizate
și aprobate annual: un director, metodist, 8 educatori, șef de gospodărie, asistent medical, un conducător musical, 3 ajutori de educatori, o dădacă sanitară, o spălătoreasă, un magazioner, un bucătar, un bucatar auxiliar și 3 paznici.
Patru grupe de copii sunt fregventate de circa 75 copii zilnic, pe liste fiind 91 copii. Deci fregvența este de circa 83% în dependență de perioada anului. Trei grupe sunt dotate cu dormitoare separate, una-nu. În instituție funcționează cabinetul medical, dotat con-m cerințelor sanitare avînd și un isolator separat. Blocul alimentar al instituției este bine amenajat și dotat cu toate cele necesare pentru asigurarea unei alimentații calitative copiilor din instituție. Instituția dispune de 2 depozite, unul în interior și altul separat de instituție pentru legume, recent reparat capital. Spălătoria instituției este amplasată în subsolul clădirii grădiniței și a fost de asemenea recent reparată. Sala muzicală a instituției este amplasată în inima grădiniței. În grădiniță lipsește un cabinet metodic amenajat și dotat cee ace crează dificiențe în activitatea metodică a instituției. Terenul grădiniței este bine amenajat. Fiecare grupă dispone de un teren separate dotat cu pavilion separate. Pe teritoriul instituției este amenajat și un teren sportive, unde se petrec activități sportive cu copiii din instituție. 

3.Oferta educațională 
Tipul instituției: Creșă-grădiniţă cu program de 12 ore. Este o unitate de învăţământ preşcolar, finanţată din bugetul de stat. 
Predarea se face în limba română. Grădiniţa noastră formează un preşcolar responsabil, capabil să se integreze cu succes în viaţa 

şcolară. Copiii vor beneficia de servicii de educaţie la un înalt nivel de calitate, se va urmări socializarea şi educarea copiilor în vederea adaptării şi integrării cu succes în viaţa de şcolar; se va urmări siguranţa şi securitatea pe parcursul participării la procesul instructiv-educativ care se desfăşoară; se va baza pe o ofertă educaţională bogată; se va promova perfecționarea tuturor cadreledidactice din unitate și a personalului didactic auxiliar şi nedidactic. Toţi preşcolarii din instituție vor devini competitivi deoarece grădiniţa noastră va asigura formarea competenţelor necesare
integrării în sistemul de învăţământ primar și formarea de atitudinilor moral-civice necesare pentru a face faţă solicitărilor cu care viaţa îi va încerca (violenţa, imoralitatea, abandon şcolar, etc.). Se vor promova şanse egale la instruire pentru toți copiii din instituție.

4.Viziunea
“Educaţia, representînd o prioritate naţională, constituie factorul de bază în transmiterea şi crearea de noi valori culturale şi general-umane, de reproducere şi de dezvoltare a capitalului uman, de realizare a idealului şi a obiectivelor educaţionale, de formare a conştiinţei şi identităţii naţionale, de promovare a aspiraţiilor de integrare European şi are un rol primordial în crearea premiselor pentru dezvoltarea umană durabilă şi edificarea unei societăţi bazate pe cunoaştere.” STRATEGIA SECTORIALĂ DE DEZVOLTARE PENTRU ANII 2012 – 2020
Sub deviza "Educarea minții fara cea a inimii nu este educatie deloc." de Aristotel, grădinița “Căsuța din poveste” își propune să devină o instituție de educație centrată pe copil, cu un climat psihologic favorabil pentru dezvoltarea multilaterală a copiilor, promovînd accesului liber la educaţia de calitate, valori naționale și parteneriatul cu familia indiferent de nivelul de dezvoltare, veniturile familiei, sex, origine etnică, etc.

5. Misiunea
Pornind de la importanța educației timpurii în dezvoltarea ulterioară a copiilor, Instituția de educație timpurie nr.128”Căsuța din poveste”va promova un invatamint de calitate, adaptat particularităților de virstă și individuale ale copiilor, va asigura formarea unei “personalitati”.
Mediul de învățare, creat printr-o atmosferă caldă și monitorizată, caracterizată prin disciplina copiilor, a cadrelor didactice, a întregului personal al grădiniţei, un demers ordonat al activității de joc şi învățare și un mediu atractiv de activitate, spații educaţionale bine întreținute și dotate corespunător cu echipamente, materiale și mijloace didactice, corelate cu creşterea performanţelor. Acesta este temeiul pentru care includem mediul de învățăre în categoria aspectelor pe care ne propunem să le dezvoltăm.

6. Analiza P.E.S.T.E.
Atunci când ne referim la mediul extern, trebuie să avem în vedere că, activitatea oricărei entităţi economico-sociale este influenţată într-o mare măsură de factorii externi, acei factori politici, economici, sociali, tehnologici și ecologici, care se manifestă din mediul în care aceasta îşi desfăşoară activitatea. Performanţa instituţională este stimulată sau atenuată semnificativ de evoluţia economică la nivel local, regional, naţional şi internaţional, de progresul social intern şi de integrarea Europeană. Amplasarea instituției inclusiv situația demografică și contingentul de copii în districtul arondat, pot influența procesului instructiv educativ şi asigurarea finalităţilor educaţionale. Relaţia grădiniţă-familie-comunitate capătă o nouă dimensiune prin formalizarea acesteia, o dată cu încheierea unui contract educaţional între unităţile de învăţământ şi părinţi. Este încurajată implicarea părinţilor în deciziile grădiniţei, fiind reprezentaţi în mod semnificativ în Consiliile de Administraţie, în Comisia de Evaluare si Asigurare a Calităţii. De aceea, este necesară o radiografie exigentă a mediului 

în care îşi desfăşoară activitatea instituţia de învăţământ, pentru a identifica oportunităţile pe care trebuie să le valorifice planul de dezvoltare instituţională în scopul maximizării rezultatelor. 
Politic
· Politica ME privind continuarea reformei educaționale;
· Deplasarea interesului în management de la control către autoevaluare, evaluare şi consiliere;
· Politica educaţională existentă are în vedere asigurarea calităţii educației și compatibilizarea cu sistemul european;

· Curriculum național coerent;
· Centrarea educației pe copil, etc.

Economic
Resursele bugetare transferate de către Ministerul Finanțelor al RM pe conturi cu destinație specială deocamdată fonduri minimale necesare unităţii pentru plata utilităţilor (apă, energie electrică, energie termică, telefon/internet, produse de curăţeniei, consumabile, etc.) rămânând fonduri insuficiente pentru reparaţii curente și capitale și asigurarea instituției la 100% cu material didactice, mobilier pentru copii, rechizite pentru fincționarea eficientă a aparatului administrative al instituției, etc.
 Social
· IET nr. 128 se află într-o zonă industrială a Municipiului, cu o densitate a populației relativ mică.
· Avînd în vedere particularitățile districtului arondat instituției, copiii din grădiniță provin din familii cu stare materiala si sociala foarte scăzută sau medie, din familii social vulnerabile, familii monoparentale. Acest aspect, în mod direct, determină particularitățile parteneriatului cu familia și sporește necesitatea asigurării climatului psilogic favorabil pentru copii din aceste familii. 

· În ultimii ani la nivel municipal și de țară rata migrației populației în străinătate are un impact negative asupra situației demografice în țară și sporește creșterea numărului de copii proveniți din familii în care un părinte sau ambii sunt plecați la muncă peste hotare. 
· Situația demografică din district determină cifrele de instituționalizare ai copiilor în grădiniță. Rata de înscriere prealabilă este relative mica, deaceea aproximativ 50% dintre copiii care frecventează instituția sunt din districtiar restul locuiesc pe străzile din apropierea grădiniței și sunt din districtele vecine, mai sunt și copii care vin din suburbii.
Tehnologic
· Cabinetul medical și cel a directorului sunt dotate cu calculatoare ca mijloc de informare şi sprijin în redactarea documentelor personalului instituției; 
· Reușim foarte greu achiziționarea de tehnică nouă de calcul de la buget;
· Ducem lipsa aparaturii audio-vizuale performante;  
· Ducem lipsa programelor educative care vizează achiziţia de tehnologie specifică învaţământului preşcolar; 
· Ducem lipsa sistemului de pază a institutiei în timpul zilei de lucru, fapt care poate pune în pericol securitatea personalului şi copiilor precum şi integritatea patrimoniului.

Ecologic
· Împreună cu preşcolarii organizăm activități de ecologizare în curtea grădiniţei, în apropierea acesteia;
· Vom organiza întâlniri cu reprezentaţi ai unor organizații guvernamentale și nonguvernamentale ce desfășoară activităţi de informare a copiilor și părinților cu privire la bolile secolului și pericolele care atentează la sănătatea lor;
· Instalațiile de joacă din curte și terenul de joacă aferent satisfac nevoia de mişcare a copiilor într-un mod sănătos; se impune creşterea numărului instalațiilor de joacă 

(confecţionate din materiale care asigură securitatea copiilor).
Concluziile şi interpretările analizei P.E.S.T.E. sunt valorificate în elaborarea direcţiilor de acţiune strategică a Grădiniţei “Căsuța din poveste”.

7. Analiza S.W.O.T.
 PUNCTE TARI:
· Aprecierea de care se bucură grădinița în comunitatea locală; 
· Calitatea personalului gradinitei: cadre didactice 90% calificate, 90% titulare, încadrate astfel: 

	Studii/funcția
	Cu studii de master în pedagogie preșcolară
	Cu studii superioare în pedagogie preșcolară
	Medii de specialitate în pedagogie preșcolară
	Fără studii în pedagogie preșcolară

	educatori
	2
	4
	1
	1




· Interes crescut din partea cadrelor didactice pentru propria dezvoltare profesională;

· Stagii de formare și perfectionare a majorității personalului didactic al grădiniței;
· Calitate, diversitate și flexibilitate a procesului instructiv- educativ, a ofertei educaționale.
· Buna colaborare între toate compartimentele grădiniței - precum și între conducere şi instituţiile cu care colaborează grădiniţa;
· Implicarea tot mai bună a părinților şi a comunității în viata şi activitatea grădiniței;
· Promptitudine, profesionalism, respect şi punctualitate în realizarea tuturor documentelor şcolare necesare desfăşurării optime a activităţii din grădiniță.


Puncte slabe
· Calificarea personalului didactic


· Insuficiența cadrelor conform statelor de personal (0,5magaziner, 0,5*-metodist, 0,5-secretar, 0,5-asistent medical)

· Lipsa spațiului pentru cabinet metodic, sala sportive, sala muzicală fără aerisire directă.
· Cadru restrâns de resurse pentru motivarea cadrelor didactice; 
· Implicarea slabă în acțiuni de educaţie parentală (parteneriat cu familia);
· Număr restrâns de proiecte de intervenţie personalizată aplicate copiilor care necesită sprijin real în evoluţia comportamentală;

· Insuficienta dotare cu calculatoare pentru activitatea didactică; 
· Izolarea termică a clădirii si a podului;
· Reparația capitală a podelei;
· Schimbarea tuturor ferestrelor de lemn vechi rămase în instituție;
· Baza didactică foarte slabă.

Oportunități
· Formarea continuă a cadrelor didactice prin participarea la programe și proiecte educationale;
· Posibilitatea îmbunătățirii bazei materiale și realizarea unor proiecte de dezvoltare instituțională prin încadrarea în diverse proiecte;
· Promovarea parteneriatului cu familia;
· Valorificarea experienţei parteneriatelor naționale și internaționale.

Amenințări
· Imposibilitatea unității de a se implica în proiecte cu finanțare europeană din cauza numărului mic de copii și lipsa spațiului necesar pentru desfășurarea proiectelor;
· Scăderea atractivității pentru intrarea şi rămânerea în sistem a personalului calificat;
12
· Dificultăți financiare vizând continuarea modenizării și dotării grădiniței; 
· Impactul creşterii migraţiei forţei de muncă (cu consecinte asupra copiilor lăsaţi în grija unui părinte/ bunici), somajul, demografia, criza economică etc; 

A. Diminuarea statutului dascălului în societate, etc.
Servicii educaționale:


	Puncte tari: Pentru fiecare nivel de vârstă, grădiniţa dispune de întreg cadrul curricular (planuri de învăţământ, programe pentru CDS, auxiliare curriculare, ghiduri de aplicare, îndrumătoare etc.);
	Puncte slabe: nivelul scăzut al performanțelor cadrelor didactice în instituție, interes scăzut al cadrelor didactice față de performanță;

	
Oportunități:Motivarea cadrelor didactice spre performanță în vederea sporirii calității serviciilor educaționale, implementarea diverselor proiecte educaționale în instituție;
	
Amenințări:Impactul negativ al fluxului de cadre didactice asupra calității serviciilor educaționale. 

B. 
Resurse umane:
	Puncte tari: Cadre didactice suficiente, fluxul slab de cadre didactice în instituție
	Puncte slabe: insuficienta cadrelor auxiliare, fluxul de cadre auxiliare în raport cu necesitate

	Oportunități:posibilitatea completării cadrelor din rîndul părinților, creșterea salariilor personalului auxiliar. 
	Amenințări:Fluxul sporit de cadre provocat de creșterea migrației populației.


        
C. Baza tehnico-materială:
	Puncte tari: spaţiile grădiniței se încadrează în normele de igienă corespunzătoare; curte de joacă bine amenajată;
	Puncte slabe: lipsa cabinetului metodic, numărul mic de copii(respective costul pentru întreținerea unui copil este mult mai mare decît în instituții mari);

	Oportunități:încadrarea în proiecte cu finanțare internațională; 
	Amenințări:obligativitatea trecerii la autogestiune financiară.



Capitolul II. Componenta strategică
1. Viziune
IET nr.128 “Căsuța din poveste” urmărește crearea unui climat de muncă stimulativ pentru cadrele didactice prin aplicarea corectă a politicilor educaţionale elaborate de minister, în vederea facilitării dezvoltării individuale a fiecărui preșcolar, astfel încât să dea sens încrederii şi aspiraţiilor sale. Prin promovarea unui învăţământ 

deschis şi flexibil şi asigurarea unei bune comunicări strategice intrainstituţionale se doreşte oferirea unui model de progres educaţional, generator de cetăţeni activi şi productivi, apţi să se integreze cu succes în viaţa comunităţii şi în școală.
2. Misiune
Grădinița “Căsuța din poveste” este un exemplu al abordării în practică a conceptelor reformei, asigurând noi şi importante avantaje educaţionale pentru preșcolari. Fiind un adevărat locaş de cultură şi civilizaţie care să aibă uşile deschise pentru toţi copiii din grădiniță, indiferent de etnie şi religie. De familie din care provine, etc. Pentru atingerea acestui deziderat urmăreşte dezvoltarea profesională a educatoarelor în scopul aplicării corecte a legislaţiei şi a planurilor de învăţământ conform curriculumui national și ai 
stadardelor naționale precum şi formarea continuă a cadrelor didactice, lucru ce va permite asigurarea unui învăţământ de calitate, competitiv.

3. Obiective strategice
1) Dezvoltarea resursei umane, ceea ce semnifică, în esență, cultivarea atitudinilor pozitive ale personalului grădiniţei și îmbogățirea abilităților profesionale prin formare și dezvoltare. Transformarea de bază pe care ne-o propunem prin programul 
de dezvoltare o reprezintă crearea unei culturi a învățării organizaționale, învățare prin rezolvarea problemelor apărute și a unei culturi a responsabilității, considerând că organizațiile responsabile sunt cele care învață continuu. Prin învățare continuă ne propunem să ne îmbunătățim permanent abilitățile pentru atingerea scopurilor organizației noastre, să mărim șansele pentru a rezista și, în acelaşi timp, să ne dezvoltăm într-un mediu foarte dinamic și adesea imprevizibil. 

2) Prin dezvoltarea bazei tehnico-materiale ne propunem să îmbunătățim dotarea grădiniţei cu echipamente moderne, material didactice de ultima generație, care sunt folosite atât pentru activitățile de abilitare a copiilor cît și a cadrelor didactice, utilaje pentru blocul alimentar, fiind relativ bune cantitativ la moment, însă, cu siguranță trebuie îmbunătățită calitatea.
3) Pentru sporirea calității serviciilor educaționale ne propunem, de asemenea, să dezvoltăm procesele de bază care constituie fundamentul activității noastre: planificarea și realizarea activităților, obținerea și evaluarea rezultatelor, asigurarea comunicării cu factorii educaționali, formarea și dezvoltarea profesională, evaluarea complexă a întregii activităţi etc. Pentru o reușită a obiectivelor propuse, noi credem că trebuie să realizăm lucrurile de două ori: mai întâi în proiect, iar apoi în plan real. PDI este pentru noi un plan de bază pentru dezvoltarea grădiniţei pe o periodă de 5 ani – aspect relativ distinct de funcționarea
 curentă a grădiniţei, mijlocul pentru promovarea schimbărilor și a transformărilor pe care și le propune comunitatea noastră educaţională. În acelasi timp, PDI-ul este conceput ca un mijloc de îmbunătățire continuă a calității educației, așa cum este definită și detaliată aceasta în standardele naționale și în cele de referință, Ținta noastră este ca, prin îmbunătațire și evoluție, prin conceperea și elaborarea din perspectiva calității, PDI să devină el însuși “un sistem de asigurare a calității”. Nu în ultimul rând, apreciem că planul este realizabil, judecând după gradul de adecvare a scopurilor/țintelor strategice propuse la resursele strategice de care dispune grădiniţa în prezent și pe care 
estimează că le poate procura în viitor. În același timp, apreciem ca proiectul este și oportun, adică se face la momentul potrivit și este adecvat situației.

4.Principii strategice 
· Realizarea unui sistem coerent de EDUCAȚIE TIMPURIE
· Implementarea curriculumului pentru învățământul preşcolar; 
· Consiliere, control, monitorizare, evaluare bazate pe reguli clar exprimate și pe proceduri optime; 
· Recunoașterea valorilor/accent pe echitatea recompenselor și pe recompensarea performanțelor de echipă; 
· Management participativ; 
· Conducere bazată pe valorizarea resurselor umane;
· Crearea şi promovarea unei imagini instituționale pozitive în comunitate.

5. Priorități manageriale
· Implementarea cu prioritate a noutăţilor legislative în domeniu;
· Fundamentarea ofertei educaţionale pe baza nevoilor de dezvoltare personală a copiilor în concordanță cu standardele educaționale;
· Dezvoltarea parteneriatului cu autorităţile administraţiei publice locale, cu agenţii economici şi alţi factori interesaţi în educarea tinerei generaţii; 
· Derularea în grădiniţă a unor programe de prevenție și intervenție în cazul violenţei și a altor comportamente de risc; 
· Implementarea educaţiei timpurii, a educaţiei permanente şi a educaţiei incluzive; 
· Valorificarea eficientă a resurselor umane şi materiale, pentru diversificarea ofertei educaţionale;
· Creșterea implicării în actul instructiv-educativ a familiei copiilor, ca partener real al educaţiei;
· Asigurarea accesului cadrelor didactice la programe de dezvoltare personală, de formare continuă și perfecționare.

6. Ținte strategice
1.Dezvoltarea managementului grupei prin implementarea unor strategii educationale astfel încât activitatea să fie centrată pe copil în vederea dezvoltării personalităţii şi adaptării optime la viaţa de şcolar.
 ARGUMENT: Pentru că nu există doi copii la fel se impune individualizarea instruirii. Se impune astfel autoperfecţionarea şi perfecţionarea prin cursuri în domeniul strategiilor de cooperare şi educaţie a cadrelor didactice, procurarea şi confectionarea de materiale didactice moderne. 
2. Stimularea interesului personalului grădiniţei pentru propria formare, încurajând participarea la programe de dezvoltare şi perfecţionare profesională, în vederea eficientizării activităţii în toate sectoarele. ARGUMENT: Participarea periodică a personalului didactic, didactic- auxiliar şi nedidactic la programe de formare profesională va determina echiparea acestuia cu un set de informaţii, abilităţi, priceperi, utile fiecăruia în activitatea sa specifică din grădiniţă. Numai un om format, poate la rândul său să formeze/modeleze personalităţi. 
3. Dezvoltarea unor parteneriate si proiecte locale, nationale şi internaţionale care să lărgească viziunea asupra educaţiei și să asigure implicarea grădiniţei în viaţa comunităţii 
ARGUMENT: Încheierea de parteneriate cu diverse instituții din comunitate este benefică atât pentru grădiniţă cât şi pentru copii. Dezvoltarea unor astfel de proiecte contribuie decisiv la promovarea imaginii grădiniţei în comunitate. Parteneriatul cu autorităţile locale trebuie sa fie reconsiderat din perspectiva sensibilizării acestora în ceea ce priveste nevoia realizării de investiţii, luând în calcul şi posibilitatea accesării de proiecte cu finanţare europeană pentru îmbunătăţirea bazei materiale şi reducerea cheltuielilor. Importanţa parteneriatului cu familia se justifică prin faptul că, de multe ori 

părintii întâmpină dificultăţi în relaţiile cu copiii, de multe ori apelând la educatoare pentru aflarea unor răspunsuri. Pe de altă parte, familia a fost şi va rămâne unul dintre cei mai de seamă susţinători a întregii activităţi din grădiniţă.
4. Crearea unor conditii optime de învăţare pentru preşcolari prin modernizarea spațiilor, continuarea dotărilor existente, izolarea termică a clădirii, securizarea instituţiei.
ARGUMENT: Dotarea sălilor de grupă cu materiale didactice şi mijloace audio-vizuale performante, modernizarea spaţiilor de joacă, a curții grădiniţei, utilarea corespunzătoare a sălilor, vor contribui la realizarea unui climat educational propice atât sub aspect fizic cât și psihic. Izolarea clădirii va determina scăderea costurilor la încălzire, precum şi creşterea gradului de confort. Montarea sistemului de supraveghere video a clădirii va duce la creşterea securităţii patrimoniului, a personalului şi copiilor. 
5.Asigurarea accesului egal şi sporit al copiilor spre cunoastere și acțiune și promovarea educației incluzive în gradiniță.
 ARGUMENT Politicile educationale, cresterea numărului de copii cu tendințe hiperactive și alte cerințe educaționale speciale implică desfășurarea şi promovarea unei educații cu caracter incluziv.
7. Ținte operaționale
Ținta1. Dezvoltarea managementului grupei prin implementarea unor strategii educationale astfel încât activitatea să fie centrată pe copil în vederea dezvoltării personalităţii şi adaptării optime la viaţa de şcolar.
Obiectiv 1. Promovarea calităţii managementului grupei. 
Responsabil: Directorul instituției. Indicatori de performanță: Abilitățati și aptitudini individuale.
Obiectiv 2. Diversificarea strategiilor de predare-invatare. 

Responsabil: Metodistul instituției. Indicatori de performanță: Creșterea calității informațiilor.
Ținta2. Stimularea interesului personalului grădiniţei pentru propria formare, încurajând participarea la programe de dezvoltare şi perfecţionare profesională, în vederea eficientizării activităţii în toate sectoarele.
Obiectiv1. Perfectionarea personalului didactic al unității în domeniul educației timpurii.
Responsabili: Directorul și metodistul instituției.
Indicatori de performanță: Dobândirea unor strategii de management al grupei de preşcolari.
Obiectiv 2. Participarea peronalului didactic –auxiliar şi nedidactic la cursuri de formare specifice sectorului în care îşi desfăşoară activitatea.
Responsabili: Directorul și metodistul instituției.
Indicatori de performanță: Dobândirea de abilităţi specifice sectorului de activitate unde activează.
Ținta 3. Dezvoltarea unor parteneriate și proiecte locale, naționale şi internaţionale care să lărgească viziunea asupra educaţiei și să asigure implicarea grădiniţei în viaţa comunităţii.

Obiectiv 1 Organizarea si desfaşurarea unor întâlniri şi seminare pentru informarea şi educarea părinţilor. 
Responsabili: Directorul și metodistul instituției.
Indicatori de performanță: Articole, anunțuri, tabele de înscriere, bază logistică, chestionare curs. 
Obiectiv 2. Dezvoltarea unor proiecte educaţionale şi de parteneriat cu: grădiniţe, şcoli, părinti, pompierii, poliţia, ONG-uri, etc.

Responsabili: Directorul și metodistul instituției.
Indicatori de performanță: Rezultate ale parteneriatelor și proiectelor educaționale.
Ținta 4. Crearea unor conditii optime de învăţare pentru preşcolari prin modernizarea spațiilor, continuarea dotărilor existente, securizarea instituţiei.
Obiectiv 1. Identificarea lucrărilor şi a costurilor acestora necesare dotărilor care se impun. 
Responsabili: Directorul și șef pe probleme de gospodărie.
Indicatori de performanță: Studiu de caz; note de constatare, rezultatele lucrărilor efectuate.
Ținta 5. Asigurarea accesului egal si sporit al copiilor spre cunoastere si actiune si promovarea educatiei incluzive în gradiniță.
 Obiectiv 1: Egalizarea șanselor de integrare în grădiniţă a copiilor indiferent de etnie, religie, nevoi speciale, etc
Responsabili: Directorul și metodistul și acdrele didactice ale instituției.
Indicatori de performanță: Evaluarea anuală a copiilor; note de constatare ale specialiștilor. 
Obiectiv 2: Introducerea strategiilor didactice specifice educației inclusive.
Responsabili: Directorul și metodistul și cadrele didactice ale instituției. 
Indicatori de performanță: Programele educaționale specifice aplicate copiilor cu CES. Identificarea strategiilor incluzive.

8. Opțiuni strategice
1. Dezvoltarea curriculară.
2. Dezvoltarea resurselor umane.
3. Atragerea de resurse financiare şi dezvoltarea bazei tehnico-materiale.
4. Dezvoltarea relaţiilor comunitare şi de parteneriat.
Dezvoltarea curriculară
· Întocmirea planificărilor instructive-educative anuale și săptămânale ținând cont de particularitățile îndividuale și de vârstă ale copiilor, în baza standardelor naționale Responsabili: Întreg colectivul didactic în frunte cu metodistul instituției.
· Dotare cu materiale didactice moderne și attractive.
Responsabili: Întreg colectivul didactic în frunte cu metodistul instituției.
· Proiectarea de situații de învățare bazate pe explorare, investigație, proiect.
Responsabili: Întreg colectivul didactic în frunte cu metodistul instituției. 
· Realizarea unor studii, experimente pe probleme specifice procesului didactic Responsabili: Întreg colectivul didactic în frunte cu metodistul instituției.
Dezvoltarea resurselor umane 
· Respectarea numărului de copii înscrişi în valori legale.
 Responsabili: director
· Perfecţionarea continuă a personalului didactic şi nedidactic.
Responsabil: director.
Atragerea de resurse financiare şi dezvoltarea bazei tehnico-materiale.
· Reabilitatea și modernizarea instituției.

Responsabil: director.
· Continuarea dotării instituției și modernizarea utilajelor.
Responsabil: director.
· Atragerea altor resurse decît cele bugetare prin încadrare în proiecte, atragere de investiții, granturi, finanțări străine, etc.
Responsabil: director.
Dezvoltarea relaţiilor comunitare şi de parteneriat.
· Extinderea relațiilor de parteneriat cu alte instituții, școli, parteneriat cu familia, cu diverse organizații guvernamentale și nonguvernamentale.
	
9.Prezent și perspective:
a) Resurse umane: În grădiniță activează, conform statelor vizate și aprobate annual: un director, metodist, 8 educatori, șef de gospodărie, asistent medical, un conducător musical, 3 ajutori de educatori, o dădacă sanitară, o spălătoreasă, un magazioner, un bucătar, un bucatar auxiliar și 3 paznici.
Patru grupe de copii sunt fregventate de circa 75 copii zilnic, pe liste fiind 91 copii. Deci fregvența este de circa 83% în dependență de perioada anului.

b)  Resurse materiale: Clădirea instituției este o clădire ajustată cu o suprafață de 591 m2. Trei grupe sunt dotate cu dormitoare separate, una-nu. În instituție funcționează cabinetul medical, dotat con-m cerințelor sanitare avînd și un isolator separat. Blocul alimentar al instituției este bine amenajat și dotat cu toate cele necesare pentru asigurarea unei alimentații calitative copiilor din

 instituție. Instituția dispune de 2 depozite, unul în interior și altul separat de instituție pentru legume, recent reparat capital. Spălătoria instituției este amplasată în subsolul clădirii grădiniței și a fost de asemenea recent reparată. Sala muzicală a instituției este amplasată în inima grădiniței. În grădiniță lipsește un cabinet metodic amenajat și dotat cee ace crează dificiențe în activitatea metodică a instituției. Terenul grădiniței este bine amenajat. Fiecare grupă dispone de un teren separate dotat cu pavilion separate și instalații de joacă. Pe teritoriul instituției este amenajat și un teren sportiv, unde se petrec activități sportive cu copiii din instituție. 
c)Resurse financiare:
 Resursele financiare ale grădiniței “Căsuța din poveste” provin din următoarele surse:
 1.  Bugetul de stat (transferuri pe conturi speciale de către Ministerul Finanțelor) în continuare „resurse buget”;
 2.  AO “Căsuța din poveste” donații benevole achitate prin bancă de catre părinții copiilor din instituție în continuare “resurse extrabuget”. 
Repartizarea de bugetpentru instituție se planifică anual de către contabilitatea centralizată al DETS sectorului Ciocana. Pentru anul curent avem următoare repartizare de buget. 
Pentru stabilirea necesarului de resurse financiare bugetare pentru următorii 5 ani am avut în vedere următorii indicatori specifici şi necesităţi ale grădiniței: 
· Salarizare pentru un număr total de unități 24,62 (con-m statelor de personal) – resurse buget: director 1,0; metodist 0,5; asistent medical 0,5; conducător muzical 0,62; educator 8,0; șef de gospodărie 1,0; magazine 0,5; bucătar 1,0; bucatar auxiliar 1,5; spălătoreasă 1,25; dadacă sanitară 1,5; ajutor de educator 3,75; paznic 3,0; secretar 0,5;

· Achitare servicii de energie electrică și termică, apă, canalizare, salubrizare, deratizare și alte lucrări de profilaxie, telefonie fixă și internet – con- repartizării de resurese bugetare;
· Alimentația copiilor (achiziții produse alimentare) – con-m repartizării de resurse bugetare;
· Achiziții de medicamente - con-m repartizării de resurse bugetare;
· Reparații capitale, curente și desrvirea clădirii - con-m repartizării de resurse bugetare;
· Procurări de materiale (mobilier, detergenți, veselă, ustensile, inventor moale, material de construcții și a.) - con-m repartizării resurse bugetare;i
· Procurări de material didactice și rechizite de birou resurse extrabugetare;
· Amenajarea teritoriiului adiacent instituției (procurarea florilor, arborilor – resurse extrabugetare.
În anii 2016 -2017 au fost realizate următoarele:
1. Reparația capitală a depozitului de legume – resurse bugetare
2. Reparația capital a spălătoriei
3. Renovarea parțială a mobilierului în 2 grupe
4. Procurarea calculatorului și a imprimantei multifuncționale
5. Achiziţia de materiale şi revizia instalaţiilor sanitare şi electrice;
Pentru anul 2017-2018 ne propunem următoarele realizări:
1. Schimbarea geamurilor vechi din grupa 2 și 4 (13 unități) -resurse buget;
2. Reparația și întărirea temeliei gardului în partea de față a instituției – resurse extrabuget;
3. Amenajarea unui cabinet metodic (separare de spațiul din hol cu termopane, amenajare și dotare cu mobilier, birotică şi materiale de documentare) resurse buget;

4. Renovarea parțială a mobilierului în grupe – resurse buget;
5. Reparația parțială a podelei din instituție, schimbarea lenoleumui – resurse buget;
6. Amenajarea teritoriului afeliat instituției resurse extrabuget;
7. Procurarea veselei și ustensilelor în blocul alimentar, schimbarea chiuvetelor – resurese buget
8. Continuarea ajustării instituției la standard minime de dotare și regulamentul sanitar - resurse buget;
9. cumpărarea de consumabile pentru calculatoare şi imprimante (toner, service, etc.) – resurse extrabuget; 
10.  cumpărarea de materiale de întreţinere şi curăţenie - resurse extrabuget.
Pentru anii 2019-2020 ne propunem următoarele realizări:
1. Izolarea termică aclădirii instituției – resurse buget;
2. Finisarea renovării mobilierului în grupe – resurse buget;
3. Rebarația cabinetului medical – resurse buget;
4. Aprovizionarea cu material didactice a grupelor – resurse buget;
5. Procurarea inventarului moale – resurse buget;
6. Procurarea inventarului sportive – resurse buget;
7. Continuarea ajustării instituției la standard minime de dotare și regulamentul sanitar - resurse buget;
8. Amenajarea teritoriului – resurse extrabuget
9. cumpărarea de consumabile pentru calculatoare şi imprimante (toner, service, etc.) – resurse extrabuget; 
10. cumpărarea de materiale de întreţinere şi curăţenie - resurse extrabuget.

Pentru anii 2020-2021 ne propunem următoarele realizări:
1. Reparația capitală a sălii de muzică – resurse buget;

2. Reparația capitală și înlocuirea cu tiglă metalică a părții rămase a acoperișului vechi;
3. Dotarea sălii de muzică cu utilaj (proiector, centru musical) – resurse buget;
4. Procurarea materialelor didactice pentru activități de muzică – resurse buget;
5. Renovarea veselei în grupe de copii – resurse buget;
6. Reparații curente în grupe – resurse extrabuget;
7. Continuarea ajustării instituției la standard minime de dotare și regulamentul sanitar - resurse buget;
8. cumpărarea de consumabile pentru calculatoare şi imprimante (toner, service, etc.) – resurse extrabuget; 
9.  cumpărarea de materiale de întreţinere şi curăţenie -  resurse extrabuget.
Pentru anii 2021-2022 ne propunem următoarele realizări:
1. Reparațta capital a pavilianelor din curtea instituției – resurse buget;
2. Renovarea cabinetului directorului (reparație și dotare cu mobilier) - resurse buget;
3. Reparație curentă în blocul alimentar – resurse buget;
4. Reparații curente în grupe de copii – resurse extrabuget.
5. Continuarea ajustării instituției la standard minime de dotare și regulamentul sanitar - resurse buget;
6. cumpărarea de consumabile pentru calculatoare şi imprimante (hârtie, toner, service, etc.) – resurse extrabuget; 
7.  cumpărarea de materiale de întreţinere şi curăţenie - resurse extrabuget.
Pentru anii 2022-2023 ne propunem:
1. Reparație capitală în holul instituției – resurse buget;

2. Reparație curentă și renovarea blocurilor sanitare în grupe resurse buget;
3. Renovarea bazei de material didactice a instituției –resurse buget;
4.  Amenajarea teritoriului – resurse extrabuget.
5. Procurarea inventarului tare și moale.
6. cumpărarea de consumabile pentru calculatoare şi imprimante (toner, service, etc.) – resurse extrabuget; 
7.  cumpărarea de materiale de întreţinere şi curăţenie - resurse extrabuget.
10. Promovarea imaginii instituției
 Implicarea grădiniței “Căsuța din poveste” în viaţa comunităţii este o preocupare permanentă al corpului managerial a instituției. În această direcție ne propunem derularea unor activităţi, proiecte şi parteneriate ce în viitor vor devei o tradiţie. 
 O prioritate o constituie implicarea în parteneriate, în vederea dotării grădiniței, a renovării şi modernizării acesteia. 
 Un alt aspect, sau mai bine zis, o nouă direcție al activităţii noastre va fi colaborarea cu ONG-uri şi fundaţii în vederea realizării unor proiecte educative pentru copiii și părinții din instituție. 
 Parteneriatul dintre grădiniță, familie şi întreaga comunitate va conduce la îmbunătăţirea climatului din instituție, stimulând activitatea corpului didactic și a copiilor și realizîndu-se în rezultate de excepție. 
 În viitorul cel mai apropiat ne propunem formarea unui ansamblu folcloric al instituției, favorizănd promovarea talentelor copiilor din instituție și educarea lor în spiritual obiceiurilor și tradițiilor naționale. Participarea ansamblului folcloric la diverse concursuri va fi primul pas spre promovarea imaginii instituției în comunitate. 

11.Monitorizarea şi evaluarea implementării proiectului de dezvoltare instituţională  
Implementarea PDI va fi realizată de către întregul personal al grădiniței. Se va urmări, în mod sistematic stadiul de realizare al ţintelor strategice propuse, iar în cazul în care este necesar, se vor realiza acţiuni de remediere a neconformităţilor.  Monitorizarea implementării PDI se va face pe baza procedurilor interne care determină condiţiile de monitorizare, evaluare şi raportare: 
1. Întâlniri şi şedinte de lucru periodice; 
2. Stabilirea unor acţiuni specifice în planul de Consiliului de Administraţie, al Consiliului Pedagogic, a tuturor comisiilor;
3. Prezentarea de rapoarte în cadrul Consiliului pedagogic, Consiliului de Administraţie de către responsabili;
4.  Revizuire periodică şi corecţii. 
Pentru asigurarea calităţii derulării PDI, se vor elabora şi aplica proceduri de monitorizare şi evaluare a calităţii procesului educaţional, proceduri de colectare regulată a feed-back-ului din partea copiilor şi a părinţilor, procedura de evaluare periodică a calităţii corpului didactic. Această componentă a planului de dezvoltare asigură legătura cu planul managerial anual, care este instrumentul de bază pentru monitorizarea PDI, şi identifică responsabilii pentru monitorizarea implementării activitaţilor/sarcinilor stipulate de PDI, pentru evaluarea progresului şi raportarea rezultatelor către conducerea grădiniţei, şi, de asemenea, periodicitatea colectării informaţiilor legate de monitorizare şi depunere a rapoartelor. Informaţiile vor fi procesate de directorul grădiniței şi analizate de CA. Raportul cu privire la progresul înregistrat şi sugestiile referitoare la îmbunătăţirile necesare emise de CA, vor fi prezentate în raportul anual. Monitorizarea şi evaluarea va şi sursa principală de informare pentru procesul de actualizare/revizuire a PDI. 
Elaborat: Veronica Puiu, director interimar.

Calificarea cadrelor didactice din IET nr.128	Cu studii de master în educație preșcolară	Cu studii superioare în pedagogie preșcolară	Cu studii medii în pedagogie preșcolară	Fără studii în pedagogie preșcolară	2	4	1	1	


Cadre didactice titulare de grad didactic	grad dodactic superior	Grad didactic I	Grad didactic II	FFără grad didactic	Se atestează în anul de studii 2018-2019	0	0	2	6	3	

